Source: https://puumala.cloudnc.fi/fi-FI/Toimielimet/Valtuusto/Kokous_2262020/Kaivostoiminta_liian_suuri_uhka_Saimaan_(4291)
Timestamp: 2020-07-07 05:45:08+00:00

Document:
"Kaivostoiminta liian suuri uhka Saimaan matkailuelinkeinolle sekä luonto- ja virkistysarvoille" | Puumala
"Kaivostoiminta liian suuri uhka Saimaan matkailuelinkeinolle sekä luonto- ja virkistysarvoille"
Valtuusto, kokous 22.6.2020
§ 27 "Kaivostoiminta liian suuri uhka Saimaan matkailuelinkeinolle sekä luonto- ja virkistysarvoille" (lisäpykälä)
Kuntalain 95 §:n mukaisesti "jos asia on kiireellinen, valtuusto voi päättää ottaa asian käsiteltäväkseen, vaikka sitä ei ole mainittu kokouskutsussa. Jos asiaa ei ole valmisteltu, päätös asian ottamisesta käsiteltäväksi on tehtävä yksimielisesti".
Kunnanhallituksen puheenjohtaja Harri Kautonen esitti valtuutetuille ehdotuksen Puumalan kunnanvaltuuston julkilausumaksi:
Kaivostominta liian suuri uhka Saimaan matkailuelinkeinolle sekä luonto- ja virkistysarvoille
Turvallisuus- ja kemikaalivirasto TUKES on 4.6.2020 hyväksynyt malminetsinnän varausilmoituksen Partalansaarelle, Puumalan ja Sulkavan kuntien alueella. Alueelta on mahdollisesti määrä etsiä grafiittia.
Puumalan kunta on vuonna 2019 allekirjoittanut Järvi-Suomen peruskirjan ja sitoutunut turvaamaan alueen puhtauden, monimuotoisuuden ja elinvoimaisuuden myös tuleville sukupolville. Saimaa, rauha ja puhtaus ovat Puumalan menestyksen ja strategian avaintekijöitä, ja tämä vahvuus on korostunut menneenä poikkeuksellisena keväänä.
Kaivostoiminnasta aiheutuvat vesistö-, ilmanlaatu- ja meluvaikutukset eivät ole yhteensovitettavissa alueelle, jossa on runsaasti hajallaan olevaa loma- ja vakituista asumista sekä siihen tukeutuvaa matkailutoimintaa.
Vaikka varausilmoitus tai malminetsintä eivät itsessään tarkoita vielä kaivostoiminnan käynnistymistä tai edes suunnittelemista, niin Puumalan kunta toteaa jo nyt, että se suhtautuu kaivostoimintaan ja sen aiheuttamiin ympäristöriskeihin erittäin kriittisesti ja tulee omassa toiminnassaan puolustamaan kansalaisille perustuslain 20 § turvattua oikeutta terveeseen elinympäristöön.
Keskustelun kuluessa valtuutetut Paavo Kyhyräinen ja Olavi Kietäväinen kannattivat kunnanhallituksen puheenjohtaja Harri Kautosen tekemää ehdotusta Puumalan kunnanvaltuuston julkilausumaksi.
Valtuusto hyväksyi yksimielisesti Harri Kautosen ehdotuksen kunnanvaltuuston julkilausumaksi.
§ 15 Kokouksen laillisuus, päätösvaltaisuus ja työjärjestyksen hyväksyminen
§ 17 Henkilöstöraportti vuodelta 2019
§ 18 Tietotilinpäätös vuodelta 2019
§ 19 Arviointikertomus vuodelta 2019
§ 20 Tilintarkastuskertomus vuodelta 2019
§ 21 Tilinpäätöksen hyväksyminen ja vastuuvapauden myöntäminen vuodelta 2019
§ 22 Määräalan kauppakirja Lahnajärvi -tilasta
§ 23 Äänestysaluejaon muuttaminen
§ 24 Puumalan Vesiosuuskunnan toiminta-alueen vahvistaminen
§ 25 Vuosikolmannesraportti 2020
§ 26 Kotkatsaaren ranta-asemakaavojen osittainen kumoaminen

References: § 27

§ 15

§ 17

§ 18

§ 19

§ 20

§ 21

§ 22

§ 23

§ 24

§ 25

§ 26